Hmmm... Kui mina siiberdaksin mõnel linnaväljakul päeval ja ööl ringi ning jagaks suvalistele kuttidele komme, siis tituleeritaks mind paremal juhul kommionuks. Suure tõenäosusega teataksid valvsad kodanikud ka sinna kuhu vaja ja peagi kutsuks teatud riiklike jõustruktuuride esindajad mind vestlusele. Kui mitte enamat.    Kui sedasama kommide pihkutoppimist toimetavad aastavahetuseks ühe provintsilinna südame vallutanud noored  inimesed, siis peaks võrdsuse huvides neid, umbes 13-15-aastaseid noorukeid, kellest väljanägemise ja käitumise järgi otsustades saavad aastate pärast Angeli-sarnaste asutuste stammkunded, ju kommipoisteks kutsuma. Eriti kui nende sihtgrupiks magusajagamisel ning mesijutu ajamisel on endast oluliselt vanemad meesterahvad ja isegi siis (või pigem seda enam?) kui nende kommid on Sõnumiga! :)